[{"text_idx": "#000002", "text": "Euroopa Rohelise Kontori su\u0308steemi tunnistused antakse organisatsioonidele, kes on silma paistnud keskkonnateadlike lahendustega oma to\u0308o\u0308keskkonnas, na\u0308iteks ja\u0308a\u0308tmete liigiti kogumine, efektiivsem vee ja energia kasutamine, to\u0308o\u0308tajate teadlikkuse to\u0303stmine. Rohelise Kontori su\u0308steemi eesma\u0308rgiks on hoida to\u0308o\u0308tajate tervist ja va\u0308hendada kontorite keskkonnamo\u0303ju, aidates organisatsioonidel seekaudu ka raha sa\u0308a\u0308sta."}, {"text_idx": "#000003", "text": "\u201eKeskkonnahoidlik tegutsemine on ta\u0308na meie jaoks igapa\u0308evato\u0308o\u0308 osa ning keskkonnahoidlikku suhtumist ootab meilt ka omanik \u2013 Eesti riik,\u201c kommenteeris Eesti Energia juhatuse esimees Hando Sutter \u201eEesti Energia on keskkonnamo\u0303jude va\u0308hendamiseks viimastel aastatel palju a\u0308ra teinud. Ainuu\u0308ksi eelmisel aastal viisime ellu mitu keskkonnahoidlikkusele suunatud projekti: to\u0303hustasime va\u0308liso\u0303hu kvaliteedi seiret pu\u0308stitades Vaivara vallas seirejaama ja va\u0308hendasime allmaakaevandamise mo\u0303ju keskkonnale rajades Estonia kaevanduses ammendunud kamberplokkidesse suuremahulise allmaa settebasseini. On loomulik, et ka oma kontoris mo\u0303tleme ja ka\u0308itume keskkonda sa\u0308a\u0308stvalt ning mul on hea meel to\u0303deda, et seela\u0308bi oleme jo\u0303udnud Rohelise Kontori staatuseni,\u201c lisas Sutter."}, {"text_idx": "#000004", "text": "\u201eKontoriruumide kvaliteet on muutunud u\u0308ha olulisemaks, sest mo\u0303jutab otseselt meie meeleolu ja to\u0308o\u0308viljakust ning suurema osa oma ajast, ligi 70%, veedame kontoriruumides,\u201c so\u0303nas EKJA juhatuse liige Harri Moora. \u201eMeil on hea meel, et Rohelise Kontori su\u0308steem on populaarsust kogunud ning 36. organisatsioonina saab selle tunnistuse Eesti Energia peakontor. Tallinnas, Lelle ta\u0308naval asuv kontor on heaks eeskujuks ka teistele suurtele ettevo\u0303tetele, kuidas ligi 5000 ruutmeetril, u\u0308heteistku\u0308mnel korrusel ja ca poole tuhande to\u0308o\u0308tajaga on vo\u0303imalik edukalt Rohelise Kontori po\u0303himo\u0303tteid rakendada,\u201c kommenteeris EKJA juhatuse esimees Jana Kelus."}, {"text_idx": "#000005", "text": "Info Rohelise Kontori kohta leiab siit: "}]